**ระเบียบการแข่งขันฟุตบอลน้ำพุสัมพันธ์ คัพ ปลอดยาเสพติด ครั้งที่ 14**

**ประจำปีงบประมาณ พ.ศ. 2559**

**องค์การบริหารส่วนตำบลน้ำพุ อำเภอบ้านนาสาร จังหวัดสุราษฏร์ธานี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ข้อ 1. การแข่งขันครั้งนี้ใช้ชื่อว่า** **“การแข่งขันฟุตบอลน้ำพุสัมพันธ์ คัพ ปลอดยาเสพติด ครั้งที่ 14**

 **ประจำปีงบประมาณ พ.ศ. 2559**”

**ข้อ 2. ประเภทการแข่งขันฟุตบอล 9 คน**

* 1. ประเภทเด็ก(อายุไม่เกิน 13 ปี) เกิดตั้งแต่ พ.ศ. 2546 ลงมา
	2. ประเภทประชาชนชายทั่วไป

**ข้อ 3. ระเบียบข้อบังคับและหลักฐานการสมัคร**

* 1. ประเภทเด็ก(อายุไม่เกิน 13 ปี)

-ในแต่ละทีม ส่งรายชื่อนักกีฬาได้ไม่เกิน 15 คน ตลอดการแข่งขัน

-ต้องมีชื่ออยู่ในทะเบียนบ้านในพื้นที่ตำบลน้ำพุ (กรณีผู้ที่ไม่มีชื่อในตำบลน้ำพุ แต่เรียนอยู่

 ในโรงเรียนเขตตำบลน้ำพุ สามารถลงเล่นได้โดยให้ ผอ.ของโรงเรียนรับรอง)

-ในกรณีที่อยู่ในพื้นที่ตำบลน้ำพุ แต่ไม่มีชื่ออยู่ในทะเบียนบ้านของตำบลน้ำพุสามารถเล่นได้

 โดยให้ผู้ใหญ่บ้านรับรอง

-เปลี่ยนตัวได้ไม่จำกัดจำนวน

 -นักกีฬาประเภทอายุไม่เกิน 13 ปี หากหมู่บ้านของตนไม่ส่งทีมเข้าร่วมการแข่งขันในครั้งนี้สามารถลงเล่นให้กับหมู่บ้านหรือทีมใดก็ได้ที่ส่งทีมเข้าร่วมการแข่งขัน

3.2 ประเภทประชาชนชายทั่วไป หมู่บ้านละไม่เกิน 2 ทีม

-ในแต่ละทีมส่งรายชื่อนักกีฬาได้ไม่เกิน 15 คน ตลอดการแข่งขัน

-สำเนาบัตรประชาชนหรือสำเนาทะเบียนบ้าน (ลงชื่อรับรองสำเนา)

-ต้องมีชื่ออยู่ในทะเบียนบ้านพื้นที่ตำบลน้ำพุ และอยู่มาแล้วไม่น้อยกว่า 3 เดือน

-มีรายชื่ออยู่ในหมู่บ้านใดต้องเล่นในหมู่บ้านนั้น (หากหมู่บ้านของตนไม่ส่งทีมเข้าร่วมการแข่งขันในครั้งนี้สามารถลงเล่นให้กับหมู่บ้านหรือทีมใดก็ได้ที่ส่งทีมเข้าร่วมการแข่งขัน)

-ส่งเข้าแข่งขันได้หมู่บ้านละไม่เกิน 2 ทีม

-เปลี่ยนตัวได้นัดละ 4 คน รวมผู้รักษาประตู

-ในกรณีที่อยู่ในพื้นที่ตำบลน้ำพุ แต่ไม่มีรายชื่ออยู่ในทะเบียนบ้านของตำบลน้ำพุสามารถเล่นได้

 โดยให้ผู้ใหญ่บ้านรับรอง

**ข้อ 4. ค่าสมัครและค่าประกันทีมในการแข่งขัน**

-ค่าประกันทีม ทีมละ 300 บาท (เงินประกันทีมจะเก็บไว้เพื่อเป็นขวัญกำลังใจกรณีนักกีฬาฟุตบอลได้รับบาดเจ็บจากการแข่งขันตามความเหมาะสม และตามบทลงโทษข้อ 9) ส่วนเงินที่เหลือตามข้างต้นจะคืนกลับให้แต่ละทีม

**ข้อ 5. วันเวลาและสถานที่รับสมัคร**

 **5.1 รับสมัครตั้งแต่บัดนี้ ถึง วันที่ 11 มีนาคม 2559 ในวันและเวลา ราชการ (08.30–16.00 น.) (จับฉลากแบ่งสายในวันที่ 14 มีนาคม 2559 เวลา 13.30 น.)**

5.2 ส่งใบสมัครได้ที่ สำนักปลัด อบต.น้ำพุ หมู่ที่ 2 ตำบลน้ำพุ อำเภอบ้านนาสาร จังหวัดสุราษฎร์ธานี โทรศัพท์ 0-7734-8108

**5.3 กำหนดส่งหลักฐานของนักกีฬาให้ฝ่ายจัดการแข่งขัน อบต.น้ำพุ ตั้งแต่บัดนี้ ถึงวันที่ 11 มีนาคม 2559 (หากทีมใดไม่ส่งหลักฐานการแข่งขันของนักกีฬาในประเภทหนึ่งประเภทใดทางคณะกรรมการจัดการแข่งขันจะตัดสิทธิในการจัดส่งทีมเข้าร่วมการแข่งขันทันที**

**-2-**

**ข้อ 6. กำหนดวันเวลาและสถานที่แข่งขัน**

 6.1 เริ่มทำการแข่งขัน ตั้งแต่วันที่................. มีนาคม ถึง 12 เมษายน 2559

 6.2 สถานที่ทำการแข่งขัน ณ สนามโรงเรียนวัดน้ำพุ หมู่ที่ 2 ตำบลน้ำพุ อำเภอบ้านนาสาร จังหวัดสุราษฏร์ธานี

**ข้อ 7. วิธีการแข่งขัน**

 7.1 แข่งขันแบบแบ่งสาย ให้จัดแบบพบกันหมดในรอบแรกของแต่ละสาย เอาทีมคะแนนดีที่สุด 2 ทีมในแต่ละสายเข้าทำการแข่งขันในรอบต่อไป หากทีมที่มีคะแนนเท่ากันให้ใช้ วิธีจับฉลาก ในรอบต่อไปโดยจะเอาทีมที่ 1 สาย เอ พบกับ ที่ 2 สาย บี และ ทีมที่ 1 สาย บี พบกับ ที่ 2 สาย เอ หากผลแข่งขันเสมอกันในเวลาให้ใช้วิธีการเตะจุดโทษตัดสินหาผู้ชนะหาก ยังเสมอกันอีกให้เตะจุดโทษตัดสินฝั่งละ 1 คน จนกว่าจะได้ผู้ชนะ

 7.2 การนับแต้มในรอบแรก

 -ทีมชนะได้ 3 คะแนน

 -ทีมเสมอได้ 1 คะแนน

 -ทีมแพ้ได้ 0 คะแนน

 7.3 เวลาในการแข่งขัน

 -ประเภทเด็กอายุไม่เกิน 13 ปี แบ่งเป็น 2 ครึ่งๆ ละ 20 นาที พัก 10 นาที

 -ประเภทชายทั่วไป แบ่งเป็น 2 ครึ่งๆ ละ 30 นาที พัก 10 นาที

 7.4 ทั้ง 2 ประเภทการแข่งขัน ทีมที่เข้าร่วมการแข่งขันต้องมีผู้เล่นไม่น้อยกว่า 6 คน ลงสนามในนัด นั้นถ้าไม่ถึงจำนวนที่กำหนดให้ถือว่าแพ้ในนัดนั้น และให้ส่งรายชื่อนักกีฬาก่อนเวลาทำการแข่งขันอย่างน้อย 10 นาที หากถึงเวลาแล้วให้ลงสนามทันที แต่หลังจาก 15 นาที ที่เริ่มการแข่งขันทีมใดยังไม่ลงสนามจะถูกปรับเป็นแพ้ในนัดนั้น

 7.5 หลักฐานทุกอย่างทางคณะกรรมการจัดการแข่งขัน สามารถเรียกตรวจได้ตลอดเวลาเมื่อเกิดปัญหา

**ข้อ 8. กติกาการแข่งขัน**

 8.1 ให้ใช้กติกาการแข่งขันของฟีฟ่า ที่สมาคมฟุตบอลแห่งประเทศไทยได้ประกาศใช้แล้ว

8.2 ทีมที่เข้าร่วมการแข่งขันจะต้องยอมรับในการตัดสินของกรรมการในการแข่งขันนั้นการตัดสินของผู้ตัดสินในระหว่างการแข่งขันถือเป็นถูกต้องจะประท้วงไม่ได้

 8.3 ผู้ตัดสินมีอำนาจชี้ขาดในการพิจารณาทำการจับสลาก เพื่อให้มีการเปลี่ยนเสื้อของทีมในกรณี

 ที่มีเสื้อคล้ายคลึงกัน

 8.4 ในกรณีเกิดปัญหาที่มิได้ระบุไว้ในระเบียบการแข่งขันการตัดสิน การวินิจฉัยกรณีนั้นๆให้เป็น อำนาจหน้าที่ของทางคณะกรรมการฝ่ายเทคนิคจัดการแข่งขัน

 8.5 การประท้วงให้ประท้วงได้เฉพาะคุณสมบัติของนักกีฬาเท่านั้น โดยต้องทำเป็นหนังสือยื่นต่อคณะกรรมการ ฝ่ายเทคนิคจัดการแข่งขันให้ผู้จัดการทีมหรือผู้ควบคุมทีมเป็นผู้ยื่นประท้วงโดยประท้วงได้ก่อนหรือขณะแข่งขันในนัดนั้น หรือหลังการแข่งขันนัดนั้นอย่างช้าไม่เกิน 30 นาที พร้อมเงินประกันการประท้วง 100 บาท/ครั้ง ถ้าการประท้วงเป็นผลจะคืนเงินประกันให้ แต่ถ้าการประท้วงไม่เป็นผลเงินประกันดังกล่าวจะถูกยึด

 8.6 คณะกรรมการฝ่ายเทคนิคเป็นผู้ตัดสินคำร้องประท้วงและคำตัดสินของคณะกรรมการฝ่ายเทคนิคให้ถือเป็นที่สุด

 8.7 ห้ามประท้วงผลการตัดสินของคณะกรรมการฝ่ายเทคนิคและคณะกรรมการตัดสินในสนาม

 8.8 นักกีฬาทุกคนต้องแต่งกายสุภาพเรียบร้อย

-3-

 **ข้อ 9. ข้อปฏิบัติในการแข่งขัน**

 9.1 ทีมที่เข้าร่วมการแข่งขันจะต้องจัดทีมไปแข่งขันตาม วัน เวลา และสถานที่ที่กำหนดไว้ หากทีมใดมีผู้เล่นไม่ครบตามที่กำหนดไว้และไม่พร้อมในการแข่งขันภายในเวลาที่กำหนดจะต้องถูกปรับเป็นแพ้ให้อีกทีมชนะ หากไม่พร้อมทั้ง 2 ทีมให้ปรับแพ้ทั้งคู่

 9.2 ผู้เล่นทีมใด ที่ได้รับใบเหลืองจะถูกปรับใบละ 50 บาท และถ้าถูกใบแดงจะถูกปรับใบละ 100 บาท และผู้เล่นที่ได้รับใบเหลือง 2 ครั้ง จะต้องหยุดพักการแข่งขัน 1 นัด ส่วนผู้เล่นที่ได้รับใบแดงจะต้องหยุดพักการแข่งขัน 1 นัด เช่นกัน

 9.3 หากผู้เล่นทีมใดทำร้ายนักกีฬาทีมอื่นหรือทำร้ายกรรมการ จะถูกทำโทษให้ได้รับใบแดง และห้าม เข้าร่วมการแข่งขันฟุตบอลน้ำพุสัมพันธ์ คัพ ปลอดยาเสพติด เป็นเวลา 2 ปี พร้อมริบเงินประกันทีม

**ข้อ 10 รางวัลในการแข่งขัน**

 **10.1 ประเภทเด็ก(อายุไม่เกิน) 13 ปี**

-ทีมชนะเลิศ ได้รับถ้วยรางวัลชนะเลิศ พร้อมเงินรางวัล จำนวน 3,000 บาท

 **-**ทีมรองชนะเลิศอันดับ 1 ได้รับถ้วยรางวัล พร้อมเงินรางวัล จำนวน 2,000 บาท -ทีมรองชนะเลิศอันดับ 2 ได้รับถ้วยรางวัล พร้อมเงินรางวัล จำนวน 1,500 บาท

 -ทีมรางวัลรองชนะเลิศอันดับที่ 3 ได้รับถ้วยรางวัล พร้อมเงินรางวัล จำนวน 1,000 บาท

 -ทีมรางวัลดาวซัลโว ได้รับถ้วยรางวัล 1 ใบ (นับตั้งแต่รอบรองชนะเลิศเป็นต้นไป)

* 1. **ประเภทประชาชน**

 -ทีมชนะเลิศ ได้รับถ้วยรางวัลชนะเลิศ พร้อมเงินรางวัล จำนวน 3,000 บาท

 **-**ทีมรองชนะเลิศอันดับ 1 ได้รับถ้วยรางวัล พร้อมเงินรางวัล จำนวน 2,000 บาท -ทีมรองชนะเลิศอันดับ 2 ได้รับถ้วยรางวัล พร้อมเงินรางวัล จำนวน 1,500 บาท

 -ทีมรางวัลรองชนะเลิศอันดับที่ 3 ได้รับถ้วยรางวัล พร้อมเงินรางวัล จำนวน 1,000 บาท

 -ทีมรางวัลดาวซัลโว ได้รับถ้วยรางวัล 1 ใบ (นับตั้งแต่รอบรองชนะเลิศเป็นต้นไป)

**หมายเหตุ :** 1. ทีมที่ส่งเข้าร่วมการแข่งขันผู้จัดการทีม ผู้ฝึกสอน นักกีฬาทุกคนต้องทราบและถือปฏิบัติตามระเบียบนี้

 โดยเคร่งครัดทุกประการ ไม่ว่ากรณีใดๆ จะอ้างว่าได้กระทำไปโดยไม่ทราบระเบียบนี้ไม่ได้ ในกรณี

 ที่มีปัญหาเกี่ยวกับการใช้ระเบียบนี้ ให้คณะกรรมการจัดการแข่งขันเป็นผู้ใช้ดุลยพินิจพิจารณาชี้ขาด

 2. ให้ทุกทีมส่งนักกีฬาเข้าร่วมพิธีเปิด – ปิด การแข่งขัน อย่างน้อย ทีมละ 7 คน หากทีมใดไม่ร่วม

 พิธีดังกล่าว จะริบเงินประกันทีมครั้งละ 100 บาท

 3. หากนักกีฬาคนใดหลักฐานไม่พร้อมจะไม่มีสิทธิลงสนาม